Arktisspringer

Arktisspringer (Thanatus arcticus) er en av edderkoppene i gruppen trespringere (Philodromidae).

Utseende  
Arktisspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.

Levevis 
Arktisspringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.

Rødlistevurdering 
Arktisspringer er en nordlig art som lever på subalpin hei og i skog. Det er rapportert ett funn i 2009 fra Radjevarri, Guovdageaidnu i Kautokeino kommune, samt et eldre funn fra Alta. Arten er kun kjent fra Torne Lappmark i Sverige og er også tatt i Finland ifølge europeisk litteratur. Den er ellers kjent fra nordlige deler av Russland, Asia og Nord-Amerika. 

Arten er nok mer utbredt i nordlige deler av landet vårt enn hva eksisterende funn skulle tilsi, men det ser ikke ut til at den er tallrik. Likevel kan habitatet ikke regnes som truet, og arten blir plassert i kategorien LC.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Thanatus (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

Eksterne lenker 
 
 Philodromidae – edderkopper.net (norsk)

Trespringere
Edderkoppdyr formelt beskrevet i 1872